\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Στο Β. Δ/γμα από 13-9-1959 «περί Οργανισμών Εγγείων Βελτιώσεων» (ΦΕΚ 243, τεύχ. Α΄), Άρθρο 30, αναφέρονται τα εξής:

**Άρθρο 30.**

**Αποθεματικόν.**

1. Παν μέλος υποχρεούται να καταβάλη ως δικαίωμα εγγραφής το δια του Καταστατικού προβλεπόμενον ποσόν, όπερ συνιστά το αρχικόν «Α­ποθεματικόν Κεφάλαιον» του Οργανισμού.
2. Εις το Αποθεματικόν Κεφάλαιον περιέρχονται επίσης τα πρόστιμα, ή οιονδήποτε άλλο απρόβλεπτον έσοδον, ως και ποσοστόν ουχί ανώτερον του 5% επί των ετησίων εισπράξεων του Οργανισμού προβλεπόμενον εν τω ετησίω προϋπολογισμώ, μέχρις ού αι εκ τούτου εισπράξεις φθάσουν εις ποσόν ίσον προς το σύνολον των δικαιωμάτων εγγραφής.
3. Το αποθεματικόν κεφάλαιον κατατίθεται εις την Αγροτικήν Τράπε­ζαν, χρησιμοποιούμενον δια την κάλυψιν ζημιών του ΤΟΕΒ, δύναται δε εις απολύτως εκτάκτους ανάγκας να διατίθεται και δια κατασκευήν ή συ­μπλήρωσιν, ή συντήρησιν, ή λειτουργίαν των έργων.

Δια την αναγκαιότητα και σκοπιμότητα χρησιμοποιήσεως του αποθεμα­τικού κεφαλαίου υπό του Οργανισμού αποφασίζει, τη αιτήσει του Διοικη­τικού Συμβουλίου, η Περιφερειακή Διεύθυνσις Ε.Β. καθορίζουσα συγχρό­νως τον τρόπον και χρόνον της αποδόσεως του ποσού εις τον λογαριασμόν «Αποθεματικόν Κεφάλαιον».

Επίσης:

Στο ισχύον Καταστατικό του ΤΟΕΒ Μπόϊδα-Μαυρής, στο άρθρο 33 αναγρά­φονται τα εξής:

**Άρθρο 33
Αποθεματικό**

1.- Κάθε μέλος υποχρεούται να καταβάλλει ως δικαίωμα εγγραφής πέ­ντε -5- δραχμές μόνο μια φορά και δραχμές …………… για κάθε στρέμμα σε ………….. δόσεις, το οποίο συνιστά το αρχικό «Αποθεματι­κό Κεφά­λαιο του Οργα­νισμού» και περιέρχεται στο τέλος της πρώτης χρήσεως στο λογαριασμό «Αποθεματικό Κεφάλαιο».

Η παραπάνω πρώτη παράγραφος 1, του άρθρου 33, τροποποιείται ως ε­ξής:

«Παν μέλος υποχρεούται να καταβάλη ως δικαίωμα εγγραφής δρχ. πέντε εφ’ άπαξ. Μέλη του μετατραπέντος τέως ΑΣΕΒ Μπόϊδα-Μαυρή δεν υποχρε­ούνται εις καταβολήν νέου δικαιώματος εγγραφής», σύμφωνα με την υπ’ αριθ­μ. πρωτ. ΥΕΒ 13295/1721/979/30-3-1960 Α­πόφαση Υπουργού Γεωργίας «Έ­γκρισις Καταστατικού Τ.Ο.Ε.Β. Μπόϊδα-Μαυρής», μετά από εισήγηση της ΥΕΒ και σχετική απόφαση της Γενικής Συνέλευσης.

2.- Στο Αποθεματικό κεφάλαιο περιέχονται επίσης τα πρόστιμα, ή ο­ποιοδήποτε άλλο απρόβλεπτο έσοδο, καθώς επίσης και ποσοστό όχι με­γα­λύτερο από 5 τοις εκατό από τις ετήσιες εισπράξεις του Οργανισμού, που προβλέπεται στον ετήσιο προϋπολογισμό, μέχρις ότου οι από αυτόν ει­σπράξεις φθάσουν σε ποσό ίσο προς το σύνολο των δικαιωμάτων εγ­γρα­φής.

Ο Οργανισμός δύναται να εγγυάται, για τις υποχρεώσεις που έχει α­να­λάβει έναντι τρίτων, από τη ρευστή περιουσία του καθώς και από το απο­θεματικό του κεφάλαιο.

3.- Το αποθεματικό κεφάλαιο κατατίθεται στην Αγροτική Τράπεζα, και χρησιμοποιείται για την κάλυψη ζημιών του Οργανισμού. Δύναται δε σε απολύτως έκτα­κτες ανάγκες να διατίθενται και για την κατασκευή ή συ­μπλήρωση ή συ­ντήρηση ή λειτουργία των έργων.

Για την αναγκαιότητα και σκοπιμότητα χρησιμοποιήσεως του αποθε­ματικού κεφαλαίου από τον Οργανισμό αποφασίζει, με αίτηση του Διοι­κητικού Συμβουλίου, η αρμόδια Υπηρεσία Ε.Β. η οποία καθορίζει συγ­χρό­νως τον τρόπο και χρόνο της αποδόσεως του ποσού στο λογαριασμό «Α­ποθεματικό Κεφάλαιο».

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*